HIRDETMÉNY

óvodai jelentkezésre, beíratásra

A **Jó Pásztor Katolikus Óvoda** ( 3100 Salgótarján Damjanich út 5. OM azonosító: 032031) A 2022/2023-AS NEVELÉSI ÉVRE TÖRTÉNŐ ÓVODAI JELENTKEZÉS ÉS BEÍRATÁS KAPCSÁN AZ ALÁBBIAKRÓL TÁJÉKOZTATJA A TISZTELT SZÜLŐKET:

|  |
| --- |
| **AZ ÓVODÁBA TÖRTÉNŐ BEIRATKOZÁS IDEJE** |
| **2022.április 25 – 26. 8.00 – 16 óra között**  **HELYE: 3100 Salgótarján Damjanich út 5.**  */A JÁRVÁNYRA VALÓ TEKINTETTEL ETTŐL ELTÉRŐ, ELEKTRONIKUS BEIRATKOZÁS ESETÉN TÁJÉKOZTATJUK A JELENTKEZŐKET/* |
| A BENYÚJTOTT SZÁNDÉKNYILATKOZAT ÉS A BEIRATKOZÁS ADATAI ALAPJÁN A FELVÉTELRŐL SZÓLÓ DÖNTÉSRŐL **2022. MÁJUS 20.-ig** KAPNAK ÉRTESÍTÉST A SZÜLŐK. |

A JELENTKEZÉSI LAP AZ ÓVODA HONLAPJÁRÓL LETÖLTHETŐ:

<http://www.jo-pasztor.hu/dokumentumok/>

Bali Imréné

óvodavezető

**Szülői tájékoztató az óvodai felvétellel, beiratkozással kapcsolatban**

*A nemzeti köznevelésről szóló 2011. évi CXC tv.* (a továbbiakban: Nkt.) *8. § (2) bekezdése* szerint:

***A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.*** *A szülő - tárgyév május 25. napjáig benyújtott - kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a Kormány rendeletében kijelölt szerv (a továbbiakban: felmentést engedélyező szerv) felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja. Ha az eljárásban szakértőt kell meghallgatni, csak az óvodavezető vagy a védőnő rendelhető ki.*

Ez a kötelezettség a 2022. évben azokra a gyermekekre vonatkozik, akik 2019. augusztus 31-ig születtek.

*A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet* (a továbbiakban: EMMI rendelet) *20. § (1) bekezdése* szerint:

*Az óvodai beiratkozásra a tárgyév április 20-a és május 20-a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal*

*a) közleményt vagy hirdetményt tesz közzé a saját honlapján,*

*b) közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon, valamint*

*c) tájékoztatja az óvoda működésének helye szerinti települési önkormányzatot, amennyiben a fenntartó nem települési önkormányzat.*

A **Jó Pásztor Katolikus Óvoda** ( 3100 Salgótarján Damjanich út 5.) mint körzettel nem rendelkező óvoda a városból és a környező településekről is fogad növendékeket. Nyitott mindazon családok számára, akik elfogadva az intézmény szellemiségét, gyermeküket keresztény szellemiségű óvodai nevelésben kívánják részesíteni.

A Jelentkezési lap azon adatok megadását kéri a szülőktől, mely adatokat az *EMMI rendelet 89. § (3) bekezdése* szerinti felvételi előjegyzési naplóban rögzíteni szükséges, vagy az esetleges túljelentkezés esetén a felvételi döntés meghozatala során az elbírálás alapjául szolgálnak. A Jelentkezési lap mellé szükséges csatolni a plébánosi ajánlást, amennyiben rendelkezésre áll.

A gyermekek felvételéről az óvodavezető hoz döntést, melyről a beiratkozás utolsó napját követő harmincadik napig írásban tájékoztatja a szülőt a jelentkezési lapon, a beíratás alkalmával megadott címen.

**A JELENTKEZÉS, BEIRATKOZÁS NEM JELENT AUTOMATIKUS FELVÉTELT AZ ÓVODÁBA!**

A felvétel elutasítása esetén az értesítés kézhezvételét követően 15 naptári napon belül a szülő/törvényes képviselő a fenntartónak címzett, indoklással ellátott fellebbezési kérelmet nyújthat be az óvodavezetőhöz, melyről a fenntartó 8 (nyolc) naptári napon belül hoz másodfokú döntést.

Az óvodavezető felvételi döntése alapján, vagy a fenntartó fellebbezés alapján hozott másodfokú döntése alapján kerül sor a gyermekek óvodai jogviszonyának létrehozására.

Az óvodai beiratkozáskor be kell mutatni:

* **a gyermek nevére kiállított személyazonosságot igazoló hatósági igazolványokat (személyi igazolvány vagy útlevél, lakcímkártya), továbbá**
* **a szülő személyazonosságát igazoló hatósági igazolványokat és lakcímet igazoló hatósági igazolványát (személyi igazolvány vagy vezetői engedély vagy útlevél és lakcímkártya)**
* **a gyermek keresztlevelét**

**Továbbá a gyermek adószáma és TAJ száma is rögzítésre kerül a beiratkozás által a Köznevelés Információs Rendszerében.**

Az a szülő vagy törvényes képviselő, aki a szülői felügyelete vagy gyámsága alatt álló óvodai nevelésben való részvételre kötelezett gyermekét kellő időben az óvodába nem íratja be, szabálysértést követ el (a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. § a pontja alapján).

Amennyiben a napi négy órában óvodai nevelésre kötelezett gyermek az óvodakötelezettségét külföldön teljesíti, a szülő köteles arról a beiratkozás idejének jogszabályban előírt utolsó határnapját (május 20.) követő tizenöt napon belül, azaz 2022. június 4-ig írásban értesíteni az Oktatási Hivatalt. Ez a kötelezettség a szülőt akkor is terheli, ha gyermeke már óvodai jogviszonyban áll és óvodakötelezettségét a jövőben külföldön teljesíti. Ez esetben előzetesen köteles értesíteni az óvodavezetőt.

**Jelentkezési lap – Óvodai felvétel iránti kérelem   
2022/2023-as nevelési évre**

(A kért adatok nem hozhatók illetéktelen tudomására)

Alulírott ………………………………………………………………………………... kérem gyermekem óvodai felvételét.

**GYERMEK NEVE**:

Születési helye, ideje:

Állampolgársága:

Lakóhelye:

Tartózkodási helye:

TAJ száma:…………………………………………………………………………………………………………

Gyermekorvos neve: ……………………………………………………………………………………………….

**Anyja neve** (leánykori név):

Állampolgársága:

Lakóhelye:

Tartózkodási helye:

Munkahely neve és címe (amennyiben munkahely címe alapján kéri gyermeke óvodai elhelyezését):

Telefon (mobil), E-mail cím::

**Apja neve**: …………………………………

Állampolgársága: ...…………………………………………………………………………..

Lakóhelye: ………………………………………………...……………….…...…………….

Tartózkodási helye: ……......………………………………………….….…...……………..

Munkahely neve és címe (amennyiben munkahely címe alapján kéri gyermeke óvodai elhelyezését):

Telefon (mobil), E-mail cím:

**Vállalom, hogy az intézmény katolikus értékrendjét tiszteletben tartom, és gyermekemmel betartatom (reggeli ima, étkezés előtti - utáni ima, hitoktatás, intézményi mise stb.).**

A gyermek vallása: (a megfelelő beírandó).

A gyermek meg van-e keresztelve? Igen Nem (a megfelelő aláhúzandó)

Büntetőjogi felelősségem tudatában az alábbiakról nyilatkozom:

A szülői felügyeleti jogot közösen gyakorolják a szülők: igen nem (a megfelelő aláhúzandó)

**Tudomásul veszem, hogy a szülői felügyeleti jog közös gyakorlása esetén a hatályos jogszabály szerint a gyermekem óvodába járásával, neveltetésével kapcsolatos döntésekben a szülők egyetértése szükséges, így a jelen óvodai jelentkezéshez is. Nyilatkozom, hogy a jelen jelentkezési lap a szülői felügyeleti jogot gyakorló másik szülő egyetértésével kerül benyújtásra.**

Rendszeres gyermekvédelmi kedvezményben részesül-e: igen nem (a megfelelő aláhúzandó)

3 vagy több gyermekes kedvezményre jogosult vagyok: igen nem (a megfelelő aláhúzandó)

A pedagógiai szakszolgálat által kiadott sajátos nevelési igényre vagy beilleszkedési, magatartási, tanulási nehézségre vonatkozó szakértői véleménnyel rendelkezik-e a gyermek: igen nem (a megfelelő aláhúzandó)

Halmozottan hátrányos helyzetű-e a gyermek: igen nem (a megfelelő aláhúzandó)

Tartós beteg gyermeket nevel: igen nem (a megfelelő aláhúzandó)

Jelenleg jár-e bölcsődébe? igen nem (a megfelelő aláhúzandó)

Ha igen, akkor a bölcsőde neve és székhelye:

Jelenleg jár-e óvodába? igen nem (a megfelelő aláhúzandó)

Ha igen, akkor az óvoda neve és székhelye:

A gyermek kötelező felvételét biztosító óvodájának neve:

címe:

Miért a Jó Pásztor Katolikus Óvodát választották?:

Egyéb információk a gyermekkel kapcsolatban az óvoda számára: :………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

Kérem, hogy az óvodai felvételről szóló határozat emailen / postai úton érkezzen részemre. (a megfelelő aláhúzandó)

Kelt.:

Szülő/törvényes képviselő aláírása

Záradék:

A felvételi és előjegyzési naplóba………...sorszámon bejegyeztem.

Kelt.:

Bali Imréné

óvodavezető